kardosdrur/scandi-wiki huggingface dataset:
Better than Today

"Better than Today" er en sang af den australske sangerinde Kylie Minogue fra hendes ellevte studiealbum Aphrodite. Sangen blev skrevet og produceret af Nerina Pallot og Andy Chatterley.

Udgivelse 
Sangen blev udgivet som albummets tredje singlen den 3. december 2010. I Storbritannien nåede singlen nummer 67 på UK Singles Chart den 20. november 2010 og nåede senere nummer 32. Sangen er en af Minogues mindre vellykket singler i Storbritannien, og havde samme resultater i andre europæiske lande. Singlen nåede nummer 27 i Skotland og nummer 63 i Frankrig.

I USA nåede singlen nummer 44 på Billboard (Hot Dance Club Songs) og senere førstepladsen den 5. marts 2011. Sangen var hendes sjette single at nå førstepladsen på hitliste. "Better than Today" blev udgivet den 18. marts 2011 i Australien og nåede nummer 55 på ARIA Charts.

Indspilning 
"Better than Today" er en popsang med mange forskellige stilarter, herunder rock, funk, soul og country. Sangen omfatter også brugen af elektriske og akustiske guitarer, synthesizere og tromme programmering.

Formater og sporliste 
CD single
"Better than Today" – 3:25
"Can't Get You Out of My Head" (BBC Live Lounge Version) – 3:16

CD maxi single
"Better than Today" – 3:25
"Better than Today" (Bills & Hurr Remix) – 8:36
"Better than Today" (The Japanese Popstars Mix) – 6:45
"Get Outta My Way" (BBC Live Lounge Version) – 3:40

7" single
"Better than Today" – 3:25
"Better than Today" (Bills & Hurr Remix Edit) – 3:47

Digital EP
"Better than Today" – 3:25
"Better than Today" (Bills & Hurr Remix Edit) – 3:47
"Better than Today" (The Japanese Popstars Mix) – 6:45
"All the Lovers" (BBC Live Lounge Version) – 3:33

Hitlister

Referencer

Eksterne henvisninger 
Better than Today på Allmusic
Officiel tekst 

Kylie Minogue-sange
Singler fra 2010
Zjakalen

Thomas Riddersholm (født 9. juli 1987 i Aalborg), alias Zjakalen, er en dansk rapper, der igennem en længere årrække har gjort sig bemærket med både egne projekter og som gæst på andres udgivelser.

I maj 2013 udkom Zjakalens debutalbum "Snakker Du Til Mig?" på Target Distribution. Albummet indeholder bl.a singlen "Lige nu" hvor den tidligere melodi grand prix vinder Trine Jepsen synger omkvæd. Af andre gæster på albummet kan nævnes Juncker, Østkyst Hustlers, L:Ron:Harald, Jøden, Ham Den Lange, Magermayn, Jonny Hefty og Kazpa G. Zjakalen blev med albummet nomineret i kategorierne "Årets nye danske navn" og "Årets danske Urban-udgivelse" ved GAFFA-Prisen 2013.

Zjakalen er tidligere medlem af det nu opløste undergrunds-hiphopband "9KiloKlik".

I oktober 2013 deltog Zjakalen i TV3-programmet "MasterChef Dessert", hvor han var makker med skuespilleren Søren Hauch-Fausbøll.

I 2015 udgav Zjakalen EP'en "Verdensmand" på selskabet Millennium Music Group. EP'en høstede bl.a 4 ud af 6 hjerter i Politiken.

I 2016 var Zjakalen med som fast support for Østkyst Hustlers på deres 20-års jubilæums-tour "Fuld Af Løgn".

Zjakalen var vært ved Danish Deejay Awards 2016 og 2017.

Thomas Riddersholm er også skuespiller og har bl.a haft mindre roller i filmen Klassefesten 2, tv-serien Dicte og senest i TV2-serien Norskov, 2. sæson.

Zjakalen er tv-vært for det nordjyske bymedie MigogAalborg.

Zjakalen er i øvrigt en af folkene bag det populære  youtube-program "Tour De Grillbar".

Eksterne henvisninger 
 
 

Personer fra Aalborg
Rappere fra Danmark
Guy-Manuel de Homem-Christo

Guy-Manuel de Homem-Christo er en fransk musiker, producer og komponist. Han er bedre kendt som den ene halvdel af duoen Daft Punk.

Eksterne henvisninger 
 

Musikproducere
Komponister fra Frankrig
Daft Punk
Johann Ludwig Aberli

Johann Ludwig Aberli (født 14. november 1723 i Winterthur, død 17. oktober 1786 i Bern) var en schweizisk maler.

Alberli kom fra en beskeden baggrund. Efter en kort skolegang blev han elev af Felix Meyer, som svar på hans forbøn, blev Aberli i 1741 optaget på Johann Grimms tegneskole i Bern.

I 1758 foretog Aberli en studietur i Berner Oberland. Under indtryk fra denne rejse begyndte Aberli, at blive mere interesseret i landskabsmaleri. Det følgende år rejste Aberli til Paris i flere uger.

Ud over hans kollegers arbejde, interesserede Aberli sig også for Salomon Gessners, Albrecht von Hallers og Jean-Jacques Rousseaus skrifter. Hjemvendt fra Paris, boede og arbejdede Aberli i Bern. Han opnåede stor økonomisk succes med en serie af graveringer af populære schweiziske landskaber. Men selv hans landskabsakvareller kunne han sælge med fortjeneste. For at reproducere disse akvareller, udviklede Aberli en kobberstikmetode med farvet kontur (Aberlische Manier). Således grundlagde han en gren af den schweiziske kunstindustri, som kun blev afløst af fotografering.

I 1774 rejste Aberli sammen med sin kollega Sigmund Freudenberger i Jurabjergene. I 1779 blev han besøgt af Johann Wolfgang von Goethe på dennes anden tur til Schweiz.

Eksterne henvisninger 

Rokokomalere
Personer fra Schweiz
Malere fra Schweiz
Personer fra Winterthur
Esenhugh

Esenhugh (også Eesenhugh) er en gravhøj fra bronzealderen eller yngre stenalder ved Stenodde på friserøen Amrum. Gravhøjen er med en højde på 4,70 og en diameter på 26,5 meter øens største gravhøj. Tidligere foregik også byens biikebrænding på højen. 

Tæt ved højen ligger et gravfelt med en stort antal gravhøje fra vikingetiden. 22 ud af oprindelig 88 høje er bevaret. Fund af rav og torshamre henviser til nordisk bosættelse. Lidt nord for højen strækker sig jordvolden Krümwaal

Litteratur
Claudia Banck: Dumont Sylt-Föhr-Amrum. Ostfildern 2010.
Hanswilhelm Haefs: Ortsnamen und Ortsgeschichten in Schleswig-Holstein: zunebst dem reichhaltigen slawischen Ortsnamenmaterial und den dänischen Einflüssen auf Fehmarn und Lauenburg, Helgoland und Nordfriesland. Norderstedt 2004.

Gravhøje
Amrum
Krümwaal

Krümwaal (amrumfrisisk for Krumvold) er en på friserøen Amrum beliggende jordvold fra vikingetiden. Volden strækker fra landsbyen Nebel i nord til Stenodde i sydøst på øens gest. Den har en samlet længde på cirka 1.800 meter og en højde på 2 meter.

Voldens formål er ukendt. Måske blev volden anvendt som forsvarsvold.

Litteratur 
 Claudia Banck: Dumont Sylt-Föhr-Amrum. Ostfildern 2010.
 Hanswilhelm Haefs: Ortsnamen und Ortsgeschichten in Schleswig-Holstein: zunebst dem reichhaltigen slawischen Ortsnamenmaterial und den dänischen Einflüssen auf Fehmarn und Lauenburg, Helgoland und Nordfriesland. Norderstedt 2004.

Fæstningsanlæg fra vikingetid
Amrum
Reinheim

Reinheim er en by i Kreis Darmstadt-Dieburg, i den tyske delstat Hessen, som har partnerbyerne:
 Cestas (Frankrig)
 Fürstenwalde/Spree (Tyskland)
 Licata (Italien)
 Sanok (Polen)

Kommunalvalg 2011
Ghia

Ghia (Carrozzeria Ghia SpA) er et italiensk designfirma ejet af Ford Motor Company.

Ghia blev grundlagt i 1915 som Carrozzeria Ghia & Gariglio i Torino af Giacinto Ghia og Gariglio. Ghia specialiserede sig i lette sportsvogne bygget i aluminium, hvor de blev mest kendt for Alfa Romeo 6C 1500, som vandt Mille Miglia 1929. Bidragsyderne var Alfa Romeo, Fiat og Lancia. Efter anden verdenskrig lavede de et designfirma med biler som Volkswagen Karmann Ghia. Chrysler blev en vigtig bidragsyder, men det blev Ford som overtog Ghia i 1970. Ghia var i en periode involveret i De Tomaso Pantera.

Ford begyndte at anvendte navnet Ghia som tilnavn på versioner af sine egne personbilsmodeller fra 1973: Granada Ghia, Capri Ghia, Cortina Ghia, Escort Ghia, Fiesta Ghia og Mondeo Ghia.

Galleri 

Bilproducenter fra Italien
Torino
Ford
Etableret i 1915
Bernard Ormanowski

Bernard Paweł Ormanowski (10. november 1907 – 7. december 1984 Bydgoszcz) var en polsk roer som deltog i de olympiske lege 1928 i Amsterdam.

Ormanowski vandt en bronzemedalje i roning under OL 1928 i Amsterdam. Han var med på den polske båd som kom på en tredjeplads i fire med styrmand efter Italien og Schweiz. De andre roere var Franciszek Bronikowski, Leon Birkholc, Edmund Jankowski og  Boleslaw Drewek som var styrmand .

Eksterne henvisninger 
 http://www.sports-reference.com/olympics/athletes/or/bernard-ormanowski-1.html 

Roere fra Polen
Olympiske medaljevindere i roning 
Olympiske bronzemedaljevindere fra Polen 
Medaljevindere ved sommer-OL 1928
Stensjön (Tyresta)

Stensjön i Tyresta Nationalpark er en højt beliggende sø i kommunerne Tyresö og Haninge i landskapet Södermanland i Sverige. Søen er relativt dyb, med stenede og bratte bredder, med undtagelse af en mindre bugt som ligger på Haninge-siden. Omkringliggende skovområder blev ødelagt i den store skovbrand som hærgede området i 1999.

Stensjön indgår i Åvaåens søsystem, og udløbet sker via Lanan, som egentlig er en opdæmmet vig som leder til en damsluse overfor Nedre dammen. Ved Nedre Dammen ligger Stensjödal, som er en bygning fra 1700-tallet, da der var både vandmølle og savværk her, foruden udhus og boliger; Flodens videre løb herfra er Åvaåen som løber videre forbi Åvas mølleruiner, og en gammel bro hvor Åvavägen tidligere krydsede floden, og slynger sig gennem et smukt kulturlandskab med enge til slut munder ud i Åvaviken og Østersøen.

Stensjöns tilløb kommer, ud over afvvanding fra den omkringliggende skov, fra Löpanträsk i vest og fra Mörtsjön i nord. Et nordvestligt tilløb kommer fra Årsjöbäcken som går fra Årsjön. På det bratte bjerg nord for søen, ligger voldstedet Stensjöborg. Der er gjort fund af flere bopladser fra Stenalderen på bjergene omkring søen.

Billeder

Kilder 
 Stensjön, Åva Fiskeriverket

Søer i Sverige
Södermanland
Jerzy Skolimowski (roer)

Jerzy Walerian Skolimowski (født 9. december 1907 i Łuków, død 12. februar 1985 i London) var en polsk roer som deltog i flere olympiske lege, 1928 i Amsterdam, 1932 i Los Angeles og 1936 i Berlin.

Skolimowski vandt en sølvmedalje i roning under OL 1932 i Los Angeles. Han var styrmand på den polske toer som kom på en andenplads i toer med styrmand, efter USA, sammen med roerne Jerzy Braun og Janusz Ślązak.

Skolimowski var også styrmand på den polske firere som kom på en tredjeplads efter Tyskland og Italien. Mandskabet på fireren var, Jerzy Braun, Janusz Ślązak, Stanisław Urban, Edward Kobyliński og Skolimowski som var styrmand.

Eksterne henvisninger 
 

Roere fra Polen
Deltagere ved sommer-OL 1928
Deltagere ved sommer-OL 1932
Deltagere ved sommer-OL 1936
Olympiske medaljevindere i roning
Olympiske sølvmedaljevindere fra Polen
Olympiske bronzemedaljevindere fra Polen
Medaljevindere ved sommer-OL 1932
Janusz Ślązak

99
Janusz Lubomir Ślązak (20. marts 1907 i Warszawa – 24. februar 1985 i Warszawa) var en polsk roer som deltog i flere olympiske lege, 1928 i Amsterdam, 1932 i Los Angeles og 1936 i Berlin.

Ślązak vandt en sølvmedalje i roning under OL 1932 i Los Angeles. Han kom på en andenplads i toer med styrmand, efter USA, sammen med Jerzy Braun og Jerzy Skolimowski som var styrmand.

Ślązak var også med på den polske fire med styrmand som kom på en tredjeplads efter Tyskland og Italien. Mandskabet på fireren var, Jerzy Braun, Janusz Ślązak, Stanisław Urban, Edward Kobyliński og Jerzy Skolimowski som var styrmand.

Eksterne henvisninger 
 http://www.sports-reference.com/olympics/athletes/sl/janusz-slazak-1.html 

Roere fra Polen
Personer fra Warszawa
Deltagere ved sommer-OL 1928
Deltagere ved sommer-OL 1932
Deltagere ved sommer-OL 1936
Olympiske medaljevindere i roning
Olympiske sølvmedaljevindere fra Polen
Olympiske bronzemedaljevindere fra Polen
Medaljevindere ved sommer-OL 1932
Stanisław Urban

Stanisław Urban (13. september 1907 i Warszawa – april 1940) var en polsk roer som deltog i de olympiske lege 1928 i Amsterdam, 1932 i Los Angeles.

Urban vandt en bronzemedalje i roning under OL 1932 i Los Angeles. Han var med på den polske fire som kom på en tredjeplads, efter Tyskland og Italien, i fire med styrmand. Mandskabet på fireren var, Uraban, Jerzy Braun, Janusz Ślązak, Edward Kobyliński og Jerzy Skolimowski som var styrmand.

Urban døde i Katynmassakren i Sovjetunionen i 1940.

Eksterne henvisninger 
 http://www.sports-reference.com/olympics/athletes/ur/stanislaw-urban-1.html 

Roere fra Polen
Personer fra Warszawa
Deltagere ved sommer-OL 1928
Deltagere ved sommer-OL 1932
Olympiske medaljevindere i roning
Olympiske bronzemedaljevindere fra Polen
Medaljevindere ved sommer-OL 1932
Åvaåens søsystem

Åvaåens søsystem er et antal søer med fælles afvandingsområde i Tyresta Nationalpark på halvøen   Södertörn (landskapet Södermanland) i Stockholms län  i Sverige. Søsystemet består af seks skovsøer som bindes sammen af Åvaåen som munder ud i Østersøen i Vissvassfjärden. En syvende sø, Årsjön, har også udløb til  søsystemet via Årsjöbäcken.

Søerne i Åvaåens søsystem

Vandløb i Åvaåens søsystem
Mörtsjöbäcken
Årsjöbäcken
Åvaåen

Kort

Eksterne kilder og henvisninger
Åvaåns sjösystem Tyresö kommun

Søer i Sverige
Afvandingsområder
Södermanland
Jerzy Ustupski

Jerzy Ustupski (født 1. april 1911 i Zakopane, død 3. oktober 2004 i Zakopane) var en polsk roer som deltog i de olympiske lege 1936 i Berlin.

Ustupski vandt en bronzemedalje i roning under OL 1936 i Berlin. Sammen med Roger Verey kom han på en tredjeplads i dobbeltsculler efter Jack Beresford og Leslie Southwood fra Storbritannien og tyskerne Joachim Pirsch og Willy Kaidel. 

Ustupski var med i Armia Krajowa under anden verdenskrig og kæmpede under Warszawa-opstanden i 1944.

Eksterne henvisninger 
 

Roere fra Polen
Personer fra Zakopane
Olympiske medaljevindere i roning 
Olympiske bronzemedaljevindere fra Polen 
Medaljevindere ved sommer-OL 1936
Hr. Tudse og Søvnigdalens Legende

Hr. Tudse og Søvnigdalens Legende () er en amerikansk tegnefilm fra 1949, der er Disneys klassiker nr. 11. Filmen er delt i to historier – den ene om Hr. Tudse, der køber en ny bil, og den anden om skolelæreren Ikkipot Ravn, der flytter til Søvnigdalen. Kun Søvnigdalens Legende findes med dansk tale.

Hr. Tudse 

Historien om Hr. Tudse baserer sig på Kenneth Grahames Vinden i Piletræerne. Hr. Tudse er en stenrig tudse, der er besat af køretøjer, og senest har han købt en hestevogn. På trods af råd fra sine venner, Rotte, Grævling og Muldvarp, kører han rundt i vognen som en galning.

En dag ser han en bil, som han straks bliver fuldstændig besat af. Han tager kontakt til den gruppe væsler, der ser ud til at være ejerne af bilen, og de sælger ham bilen til gengæld for hans landsted og hjem, Tudseborg. Imidlertid havde væslerne stjålet bilen, og da Hr. Tudse bliver anholdt for tyveriet, må Rotte, Grævling og Muldvarp træde til for at hjælpe ham.

Søvnigdalens Legende 

I denne tegnefilm flytter skolelæreren Ikkipot Ravn til Søvnigdalen for at blive områdets nye lærer. Han forelsker sig hurtigt i Kathrine, der er datter er dalens rigeste indbygger. Til trods for, at han mobbes på grund af sit kejtede udseende og klodsede fremtoning, bliver han hurtigt damernes ven – til stor ærgrelse for den lokale bølle Brum Basse, der også vil giftes med Kathrine.

Brum vælger derfor at genoplive en gammel legende om en hovedløs rytter, der hærger dalen, i forsøget på at skræmme Ikkipot Ravn til at forlade dalen.

Tim Burtons Sleepy Hollow baserer sig på Søvnigdalens Legende.

Danske stemmer 
Af de to tegnefilm findes kun Søvnigdalens Legende med danske stemmer. Disse stemmer blev indspillet i 1990. The Prince and the Pauper 1990ː  De danske stemmer er: Nis Bank-Mikkelsen, Henrik Koefoed, Timm Mehrens, Lars Thiesgaard, Nis Bank-Mikkelsen, Bjarne Hansen, Andreas Hviid, Pauline Rehné og Torben Sekov.

Instruktør: Lars Thiesgaard, Oversættelse: Michael Skovgaard, Producer: Svend Christiansen

 

Søvnigdalens Legende

Henrik Koefoed: Fortæller,
Tritonius-koret, Leder af, Sang & Korinstruktør: John Høybye

Oversættelse: Michael Skovgaard, Instruktør: Christian Clausen, Diresh Mirchandani,
Rolf Auhagen,
Lars Lundholm,
Svend Christiansen: Producer,
Sun Studio

Eksterne henvisninger 
 Officiel Disney Hr. Tudse og Søvnigdalens Legende DVD-webside
  

Animationsfilm fra USA
Amerikanske film fra 1949
Disney tegnefilm
Børnefilm fra USA
Engelsksprogede film
Roger Verey

Roger Roland Verey (født 14. marts 1912 i Lausanne, død 6. september 2000 i Kraków) var en polsk roer som deltog i de olympiske lege 1936 i Berlin.

Verey vandt en bronzemedalje i roning under OL 1936 i Berlin. Sammen med Jerzy Ustupski kom han på en tredjeplads i dobbeltsculler efter Jack Beresford og Leslie Southwood fra Storbritannien og tyskerne Joachim Pirsch og Willy Kaidel.

Eksterne henvisninger 
 http://www.sports-reference.com/olympics/athletes/ve/roger-verey-1.html 

Roere fra Polen
Olympiske medaljevindere i roning 
Olympiske bronzemedaljevindere fra Polen 
Medaljevindere ved sommer-OL 1936
NHL Entry Draft

NHL Entry Draft er et årligt møde, hvor hver deltagende ishockeyklub (franchise) i National Hockey League (NHL) systematisk udvælger retten til tilgængelige amatør ishockeyspillere, som lever op til kvalifikationskravene for udvælgelse (nordamerikanske ishockeyspillere mellem 18 og 20 år og europæiske ishockeyspillere uanset alder, som indtræder i ligaen for første gang). NHL Entry Draft afholdes én gang om året, som regel to til tre måneder efter den forrige sæsons afslutning. Under udvælgelsen skiftes ishockeyklubberne til at vælge amatørspillere fra junior-, college- eller europæiske ligaer.

Den første udvælgelse afholdtes i 1963, og har været afholdt hvert år siden da. NHL Entry Draft var kendt som "NHL Amateur Draft" indtil 1979, og har kun været en offentlig begivenhed siden 1980, og udsendt via fjernsyn siden 1984. Rækkefølgen af udvælgelse bestemmes af stillingerne i slutningen af den regulære sæson, men med et vinderhold af NHL's udvælgelseslotteri, hvorefter det rykker fire valg op i udvlgelsesrækkefølgen. Ishockeyklubber i bunden af den regulære sæsons stilling er mere tilbøjelige til at vinde i dette lotteri.

Kilder

Kildehenvisninger

Eksterne henvisninger 

Entry Draft
South Park (sæson 1)

Den første sæson af den amerikanske animerede tv-serie South Park varede oprindeligt i 13 afsnit på den amerikanske kanal Comedy Central, fra 13. august 1997 til 25. februar 1998. Skaberne af serien, Trey Parker og Matt Stone, skrev og instuerede de fleste af sæsonens afsnit, mens Dan Sterling, Philip Stark, Pam Brady, and David A. Goodman også blev brugt som forfattere i nogle afsnit. Seriens fortælling cirkler omkring de fire børn — Stan Marsh, Kyle Broflovski, Eric Cartman og Kenny McCormick — og deres bizarre oplevelser i seriens navngivende bjergby, South Park.

South Park stammer fra Parker og Stones animerede kortfilm fra 1992, Jesus vs. Frosty. Denne lavbudget og primitivt lavede film inkludere prototyper af South Parks hovedpersoner. Fox lederen Brian Graden så filmen og bad i 1995 Parker og Stone om at lave endnu en kortfilm, der blev til Jesus vs. Santa. Denne kortfilm ligner mere den stil der senere ville blive til South Park. Den blev populær og blev i stor udstrækning delt over internettet. Dette førte til snakke om at lave en serien, først med Fox, sidenhen med Comedy Central, hvor serien debuterede den 13. august 1997. Comedy Central bad oprindeligt kun om seks afsnit af South Park til den første sæson. Men da serien viste sig at være en succes, bad de om yderligere syv afsnit, som Parker og Stone skulle producere hurtigt. Serien blev udgivet på DVD i november 2002 i region 1, og i oktober 2007 i region 2 og 4.

Den første sæson var en seersucces for Comedy Central. Seriens Nielsen ratings steg fra 1.3 i det første afsnit til 6.4 i det tiende afsnit. Flere afsnit modtog nomineringer til priser, inklusiv en nominering til en Emmy Award i 1998 i kategorien "Outstanding Animated Program (for Programming Less Than One Hour)" og en GLAAD Award i kategorien "Outstanding TV – Individual Episode" afsnittet "Big Gay Al's Big Gay Boat Ride". I løbet af sæsonen, vandt South Park en CableACE Award for "Bedste animerede serie", og blev nomineret til en Annie Award i 1998 i kategorien "Outstanding Achievement in an Animated Primetime or Late Night Television Program". Kritikere gav sæsonen blandet kritik, fra at kalde det så krækende at det "ikke skulle have været lavet" og "det går ikke blot til grænsen; det går langt over," til "det er ret fucking tæt på" at være en "perfekt" tv-serie-sæson.

Afsnit 
I det følgende er en oversigt over de afsnit var i sæson 1 af South Park

Referencer 

South Park (sæson 1)-episoder
Sæsoner af tv-serier
Kupang

Kupang er en by på øen Timor i provinsen Nusa Tenggara Timur i Indonesien. Befolkningen er anslået til 450.000 mennesker (2010) , på et areal på 180,27 kvadratkilometer.

Byen er sæde for et katolsk ærkebispedømme og har sit eget universitet siden 1962. Kupang har cementindustri og er en eksporthavn.

Eksterne henvisninger 

Byer i Indonesien
Stadion Energa Gdańsk

Stadion Energa Gdańsk er et stadion beliggende i den nord-polske by Gdańsk. Det blev indviet i sommeren 2011, og bliver primært brugt til fodboldkampe, og er hjemmebane for Lechia Gdańsk. Kapaciteten er på 41.620 overdækkede siddepladser, hvilket gør det til landets tredjestørste efter Polens Nationalstadion og Stadion Śląski.

Stadionet blev opført i forbindelse med Europamesterskabet i fodbold 2012, hvor her blev spillet tre gruppekampe og én kvartfinale.

Eksterne henvisninger 

 Officiel hjemmeside
 Stadion Energa Gdańsk på stadiumdb.com

Fodboldstadioner i Polen
Lechia Gdańsk
Gdańsk
Etableret i 2011
Jānis Sprukts

Jānis Sprukts (31. januar 1982 i Riga i Lettiske SSR) er en lettisk professionel ishockey forward, som for tiden spiller for Dinamo Riga i Kontinental Hockey League. 2010 tilbragte han i Nordamerika, hvor han spillede 12 kampe for Florida Panthers. Sprukts udvalgtes under NHL Entry Draft i 2000 af Florida Panthers  i ottende runde af 234 runder.

Sprukts har spillet to sæsoner ishockey i Nordamerika, dernæst tre sæsoner i Europa hos Odense Bulldogs, ASK/Ogre, HK Rīga 2000 og HPK. I 2006 vendte han tilbage til Nordamerika, hvor han tlsluttede sig Florida Panthers. Han påbegyndte 2006/2007-sæsonen hos Panthers' farmklub Rochester Americans i American Hockey League. I oktober 2006, efter fire kampe i AHL, rykkede han til Florida Panthers. Den 20. oktober 2006 spillede Sprukts sin første NHL-kamp mod Philadelphia Flyers, mens han scorede sine første NHL-point i en kamp mod New York Rangers den 21. december 2006. Den 6. april 2007 scorede han sit første mål i NHL mod Tampa Bay Lightning.

Sprukts har deltaget for Letlands ishockeylandshold ved VM i ishockey i 2003, 2005, 2006, 2007, 2008 og 2009.

Se også 
 Lettiske ishockeyspillere i NHL

Kildehenvisninger

Eksterne henvisninger 
 
 

Personer fra Riga
Ishockeyspillere fra Letland
NHL-spillere
Deltagere for Letland ved vinter-OL 2014
Hermann Kretzschmer

Johann Hermann Kretzschmer (født 20. oktober 1811 i Anklam, Pommern, død 5. februar 1890 i Berlin) var en tysk maler.

Kretzschmer, der var elev af Wach i Berlin og Schadow i Düsseldorf, udnyttede studierne fra en rejse i Ægypten og Tyrkiet til en del meget roste orientalske billeder, for eksempel Karavane overrasket af samum (1844, Leipzig-Museet), slog sig 1845 ned i Berlin, var med i krigene 1864 og 1866 og malede herfra bland andet Prins Friedrich Karl ved Dybbøl, Overgangen til Als, Rekognoscering ved Nybøl, Episode fra slaget ved Königgrätz, malede en del portrætter (sultan Abd-ul-Medshid, dronningen af Grækenland med mere), scener fra Preussens historie og vandt måske størst popularitet ved sine mange, ofte ret flove, men gerne humoristisk elskværdige genrebilleder, som Rødhætte, Askepot (1836), De iturevne bukser, Den sorte mand kommer!, Tålmodighedsprøven, Bryllup i Gretna-Green (1870) og så videre.

Værker 
 Rotkäppchen (1833)
 Aschenbrödel (1836)
 Die Kinderwiege (1875)
 Das Frühstück in der Wüste
 Die Karawane im Samum (Museum in Leipzig)
 Die Einschiffung wider Willen (Schloss Babelsberg)
 Die Rückkehr der Pilgerkarawane
 Die Landung des Großen Kurfürsten auf Rügen
 Des Pagen Seydlitz erste Lustfahrt mit dem Markgrafen von Schwedt
 Der schwarze Mann kommt (als Der Schornststeinfeger kommt im Kunstmuseum Bremerhaven)
 Die ersten Höschen
 Das Wochenbett der Katze
 Die Geduldsprobe
 Prinz Friedrich Karl mit Generalstab bei Düppel
 Heimfahrt aus der Schule im Spreewald
 Die Trauung zu Gretna-Green
 Mehemed Ali
 Abbas Pascha
 Abdul Medschid

Kilder 
 

Malere fra Tyskland
Tyskere i 1800-tallet